Source: https://monitoruljustitiei.ro/sistemul-de-justitie-din-romania/instante-de-drept-comun/iccj/dosarul-in-care-elena-udrea-contesta-condamnarea-din-gala-bute-suspendat-iccj-sesizeaza-18097415
Timestamp: 2019-05-20 00:20:23+00:00

Document:
Dosarul in care Elena Udrea contesta condamnarea din Gala Bute, suspendat. ICCJ sesizeaza Curtea de Justitie a Uniunii Europene/ Reactia fostului ministru
Judecatorii au decis sa trimita trei intrebari Curtii de Justitie Europene privind respectarea unei decizii CCR cand sunt afectate interese financiare europene. Decizia a fost luata cu trei la doi. De asemenea, odata cu decizia de a transmite intrebarile catre CJUE, magistratii au dispus si suspendarea procesului. Decizia privind suspendarea nu este definitiva.
Decizia vine in dosarul in care fostul ministru Elena Udrea, dar si alti inculpati din dosarul Gala Bute contesta pedepsele, dupa decizia CCR privind constituirea completurilor de 5 judecatori de la ICCJ. In acest dosar, Elena Udrea (in prezent in Costa Rica) a fost condamnata definitv la 6 ani de inchisoare.
Cele trei intrebari transmise Curtii de Justitie a Uniunii Europene sunt:
- Articolul 19 alin. 1 din TUE, articolul 325 alineatul (1) TFUE, articolul 1, alineatul 1, literele a) si b) si articolul 2, alineatul 1 din Convensia elaborata in temeiul articolului K3 din Tratatul privind Uniunea Europeana, privind protejarea intereselor financiare ale Comunitatilor Europene si principiul securitatii juridice trebuie interpretate in sensul ca se opun adoptarii unei decizii de catre un organ exterior puterii judecatoresti, Curtea Constitutionala a Romaniei, care sa aprecieze asupra legalitatii compunerii unor complete de judecata cu consecinta crearii premiselor necesare admiterii unor cai extraordinare de atac impotriva hotararilor judecatoresti definitive pronuntate intr-un interval de timp?
- Articolul 47, alineatul 2 din Carta drepturilor fundamentale a Uniunii Europene trebuie interpretat in sensul ca se opune constatarii de catre un organ exterior puterii judecatoresti a caracterului lipsit de independenta si impartialitate al unui complet din care face parte un judecator avand functie de conducere si care nu a fost desemnat aleatoriu, ci in baza unei reguli transparente, cunoscute si necontestate de parti, regula aplicabila in toate cauzele completului respectiv, hotararea adoptata fiind obligatorie potrivit dreptului intern?
Udrea: Doar in cazul meu ICCJ nu respecta decizia CCR. Daca eram in campanie electorala, as fi inteles
Elena Udrea a reactionat, pe Facebook, dupa ce ICCJ a decis sesizarea CJUE si suspendarea procesului in care contesta condamnarea, mentionand ca doar in cazul ei instanta suprema nu respecta decizia CCR si ca i se pare exagerata actiunea ,,statului paralel" impotriva sa. ,,Ceea ce am anticipat acum o luna, s-a intamplat azi! Chiar daca nu mai sunt in proximitatea statului paralel de ani buni, ii cunosc atat de bine modul de gandire si actiune, incat pot intelege mult mai repede decat cineva neavizat, ce vor sa faca. La termenul de judecare a contestatiei la executare pe care am formulat-o impotriva deciziei din dosarul Gala Bute de luna trecuta, instanta de judecata, noul Complet de 5, a venit cu ideea stupefianta de a sesiza Curtea Europeana de Justitie in cazul meu, pentru a intreba daca poate sa ignore decizia CCR? Scopul fiind acela de a obtine posibilitatea de a nu respecta decizia Curtii Constitutionale in ceea ce ma priveste si de a nu trece la rejudecarea dosarului, asa cum au fost obligati de CCR sa procedeze. Un pretext fiind ca la mine e vorba de fapte referitoare la fonduri europene, ceea ce este o minciuna pentru ca eu am fost achitata pentru acuzatia de a fi instigat angajatii ministerului sa solicite fonduri europene pentru a plati cu bani europeni si nu de la buget!!!!!!!!, promovarea brandului turistic al Romaniei in timpul Galei de box", a scris Elena Udrea, pe Facebook.
De asemenea, fostul ministru a mai precizat ca doar in dosarul in care este implicata instanta suprema nu respecta decizia Curtii Constitutionale.
,,Deci, din zecile de contestatii la executare, DOAR IN CAZUL MEU ICCJ NU RESPECTA DECIZIA CCR! Daca eram in campanie electorala, daca as fi fost candidat anul acesta, as fi inteles.(Vezi cazul Tariceanu, tot azi la ICCJ). In situatia data, mi se pare muuult exagerata actiunea statului paralel fata de mine, de-a dreptul incredibila chiar!", a mai scris Elena Udrea.

References: ICCJ 
 CCR 
 CCR 
 Articolul 19
 articolul 325
 articolul 1
 articolul 2
 Articolul 47
 ICCJ 
 ICCJ 
 CCR 
 CCR 
 ICCJ